**森美蘭**（馬來話：Negeri Sembilan，意思係「第九個州」；爪夷文：نڬري سمبيلن‎）係馬來西亞馬來西亞半島西海岸一個州屬，喺首都吉隆坡南面。呢個州實際上無中文名，只係住喺嗰度嘅華人將馬來文「Sembilan」翻譯過嚟。

森美蘭州首府係芙蓉，州王宮所在地喺神安池（馬來話：Seri Menanti）。同馬來西亞半島其他州屬唔同嘅係森美蘭州君主叫做最高統治者，而唔係蘇丹。森美蘭唔係君主世襲制，最高統治者係由州入面四大部落，即係雙溪芙蓉、林茂、日叻務同柔河酋長選出。

首長
--

森美蘭州實行君主立憲制，現任森美蘭最高統治者係 Tuanku Muhriz ibni Almarhum Tuanku Munawir，而最高統治者係 Tuanku Aishah Rohani binti Almarhum Tengku Besar Mahmud。

政區
--

森美蘭縣屬
九州共有7個縣，如下：

1. 芙蓉縣（Daerah Seremban，首府）
2. 波德申縣（Daerah Port Dickson）
3. 林茂縣（Daerah Rembau）
4. 日叻務縣（Daerah Jelebu）
5. 瓜拉庇勞縣（Daerah Kuala Pilah）
6. 仁保縣（Daerah Jempol）
7. 淡邊縣（Daerah Tampin）

### 地方政府

* 日叻務縣議會（Majlis Daerah Jelebu）
* 仁保市議會（Majlis Perbandaran Jempol）
* 瓜拉庇朥縣議會（Majlis Daerah Kuala Pilah）
* 波德申市議會（Majlis Perbandaran Port Dickson）
* 林茂縣議會（Majlis Daerah Rembau）
* 淡邊縣議會（Majlis Daerah Tampin）
* 芙蓉市政廳（Majlis Bandaraya Seremban）

人口
--

森美蘭州有7個地區。

| 排名 | 區域 | Seat | 2015年人口 |
| --- | --- | --- | --- |
| 1 | 芙蓉縣 | 芙蓉 | 620,100 |
| 2 | 波德申縣 | 波德申 | 119,300 |
| 3 | 仁保縣 | Bandar Seri Jempol | 115,600 |
| 4 | 淡邊縣 | 淡邊 | 90,200 |
| 5 | 瓜拉庇勞縣 | 瓜拉庇勞 | 67,100 |
| 6 | 林茂縣 | 林茂 | 45,900 |
| 7 | 日叻務縣 | Kuala Klawang | 40,300 |
|  |  | **總人口** | 1,098,500 |

### 種族

森美蘭2015年總人口有1,098,500。馬來人佔 622,000（56.6%）（多數米南佳保人）、其他馬來西亞土著佔20,700（1.9%）、華人佔234,300（21.3%）、印度人佔154,000（14%）、其他佔 4,200（0.4%）、非馬來西亞公民佔 63,300（5.8%）。呢個州屬比其他馬來西亞州屬多印度人。直到依家，呢個州叫做 the strongholds of Adat Perpatih in Malaysia。

### 宗教


| 2010年森美蘭宗教分佈 |
| --- |
| 宗教 |  |  | 百份比 |  |
| 回教 |    | 60.3% |
| 佛教 |    | 21.2% |
| 印度教 |    | 13.4% |
| 基督教 |    | 2.4% |
|  未知  |    | 1.1% |
| 無宗教 |    | 0.8% |
| 中國民間信仰 |    | 0.5% |
| 其他宗教 |    | 0.3% |

### 語言

森美蘭州係一個多民族州屬，每個民族都講返佢哋嘅語言同方言。森美蘭州人講好觸特嘅馬來文叫做「森美蘭馬來語」，或者當地本地語言「Baso Nogoghi」。呢種人同馬來西亞半島其他馬來文品種無咩密切關係，但係同鄰國印尼蘇門答臘人所講嘅馬來文特別係Minangkabau關係密切。

除咗馬來人，華人社區亦會講返佢哋嘅語言同方言。大部分華人用廣東話、華語或者福建話溝通。少數民族Orang Asli例如Temuans人講一種同馬來文相似嘅語言。另外，標準馬來語喺全州廣泛使用。

森美蘭州嘅印度人屬於唔同種族。泰米爾語係印度泰米爾人同錫蘭泰米爾人嘅母語。另外，森美蘭州城鎮入面亦存在少數泰盧固語同旁遮普語。

州歌
--

**Berkatlah Yang Di-Pertuan Besar**

馬來文
Berkatlah Yang di-Pertuan Besar Negeri Sembilan  

Kurniai Sihat Dan Makmur  

Kasihi Rakyat Lanjutkan Umur  

Akan Berkati Sekalian Yang Setia  

Musuhnya Habis Binasa  

Berkatlah Yang di-pertuan Besar Negeri Sembilan

英文
Blessed are you, great ruler of Negeri Sembilan  

May you be healthy and live long  

Love your citizens, live long  

Will readily pray for you  

All his enemies will be completely destroyed  

Blessed are you, great ruler of Negeri Sembilan

政治
--

### 州行政委員會

1959年憲法設立咗州行政委員會。佢由Menteri Besar主席同其他十名成員組成。 Menteri Besar同其他委員會成員由委員Yang Di-Pertuan Besar任命。 現任Menteri Besar或者行政部長係阿敏努丁·哈侖。

|  |
| --- |
|  |
| 政黨 | 聯盟/政黨領袖 | 狀況 | 議席 |
| 2018年森美蘭州選舉 | 依家 |
| 　 | 希望聯盟 | 阿敏努丁·哈侖 | 政府 | 20 | 20 |
| 　 | 國民陣線 | Mohamad Hassan | 反對派 | 16 | 16 |
| 總人數 | 36 | 36 |
| Government majority(政府佔大多數) | 4 | 4 |

經濟
--

製造業佔森美蘭州國內生產總值（GDP）近一半，其次係服務同旅遊業（40.3％）、農業（6％）、建築業（2.2％）同採礦業（0.3％）。製造業活動包括電子用品同電子產品、紡織品、家具、化學品、機器、金屬製品同橡膠製品。一共有三個主要工業區，包括Senawang、雙溪芽篤（Sungai Gadut）、Tuanku Jaafar 工業園，同埋波德申嘅汝來同丹那美拉。可口可樂原定喺Bandar Enstek 營運一間10億令吉嘅入樽廠。

森美蘭州主要係一個農業州。但係，幾個工業區嘅成立增加咗呢個州嘅製造業，為呢個州經濟做出貢獻。

農業活動包括橡膠同油棕種植園、養畜牲、果園同蔬菜種植。大約3099平方公里用嚟做橡膠同油棕種植。

交通
--

芙蓉站
芙蓉線係馬來亞鐵道旗下嘅KTM通勤鐵路中馬區服務其中一條路線，亦屬於陸路公共交通委員會（SPAD）嘅大吉隆坡/巴生谷綜合運輸系統。呢條路線途徑森美蘭州、雪蘭莪州同吉隆坡，連接首都吉隆坡同芙蓉、加影、冼都等周邊市郊城鎮，喺1995年8月開始投入服務。

森美蘭嘅芙蓉－淡邊電動火車雙軌工程喺2012年8月16號竣工，同時亦增加咗兩個全新車站，分別喺新那旺（Senawang）同雙溪芽篤（Sungai Gadut），喺2011年1月開始運作。

森美蘭無任何機場，最近嘅機場係吉隆坡國際機場，需要通過收費站先去到。

教育
--

森美蘭州有幾間高等教育院校。呢啲院校大多數集中喺森美蘭州主要城鎮。以下會列出森美蘭州嘅公立同私立大學：

### 公立大學

| 名 | 縮寫 | 創校日期 | 位置 |
| --- | --- | --- | --- |
| Islamic Science University of Malaysia | USIM | 1998 | 汝來 |
| 瑪拉工藝大學 | UiTM | 1999 | 瓜拉庇勞、 芙蓉 同 林茂 |
| Institut Pendidikan Guru Kampus Pendidikan Teknik | IPG KPT | 2013 | Bandar Enstek、汝來 |

### 私立大學同大學學院

| 名 | 縮寫 | 創校日期 | 位置 |
| --- | --- | --- | --- |
| 英迪國際大學 | INTI-IU | 1998 | 汝來 |
| Manipal International University | MIU | 2011 | 汝來 |
| Nilai University | NU | 1997 | 汝來 |
| Linton University College | UCL | 1995 | 文丁鎮 |
| Malaysia Theological Seminary | STM | 1979 | 芙蓉 |
| UCSI International School | UCSI | 1986 | 春泉鎮 |

食物
--

森美蘭嘅傳統食物普遍都係辣，因為所用嘅食材之一係辣椒。受歡迎嘅菜餚包括仁當（Rendang）（用椰子奶同辣椒煮熟嘅牛肉塊）。如果想品嚐到Minangkabau風格（喺烹飪中非常獨特），可以親眼睇住佢哋喺每道菜中成日使用「大米辣椒」（小辣椒同好辣嘅辣椒）。烹飪「Masak Lemak Cili Padi」-將魚、肉或者菜同椰奶以及黃姜粉同辣椒粉混合。

森美蘭州另一道特色菜係「Lemang」，即係一種用椰子汁喺竹棒上用明火煮熟嘅糯米飯。佢通常厚同乾嘅咖哩肉一齊食。

醫療
--

森美蘭州入面有公立同私立醫院：

### 公立醫院

* Hospital Tuanku Jaafar（芙蓉）
* Hospital Tuanku Ampuan Najihah（瓜拉庇勞）
* Hospital Port Dickson
* Hospital Tampin
* Hospital Jelebu
* Hospital Jempol
* Hospital Rembau

### 私家醫院

* Nilai Medical Center, Negeri Sembilan, Malaysia
* Seremban Specialist Hospital
* Columbia Asia Medical Center - Seremban
* Senawang Specialist Hospital
* NSCMH Medical Centre
* Columbia Asia Hospital
* Mawar Medical Centre

旅遊景點
----

森美蘭同其他州屬相比，旅遊景點比較少。其中有神安池博物館、芙蓉博物館、烏魯文都瀑布（Ulu Bendol）、波德申海灘等，購物中心亦唔多。依家多數政府部門都遷移去芙蓉新城（Seremban 2），警局、消防局、法庭喺呢區。

較熱鬧嘅地方係靠近芙蓉新城嘅奧克蘭區（Oakland Commerce Square），嗰度多數係商業區。州入面主要商場有芙蓉新城Aeon商場、Era Square / Terminal 2（喺明佫酒家側邊）、Terminal 1、Seremban Parade等。

華裔名人
----

* 陳容（馬口）
* 梁靜茹（馬口）
* 丘采樺（馬口）
* 丘聯偉（馬口）
* 顏菀倩（馬口）
* 張智成（新邦榴蓮）
* 陳泳錦（芙蓉沉香）
* 黎升銘（芙蓉）
* 李佳薇（芙蓉）
* 張盛聞（芙蓉）
* 何蕢町（淡邊）
* 謝華安（淡邊）
* 賈森（葫蘆頂）
* 王彪民（瓜拉庇勞）

參考
--

1. ↑  "Laporan Kiraan Permulaan 2010". Jabatan Perangkaan Malaysia. p. 27. 原著喺27 December 2010歸檔. 喺24 January 2011搵到.
2. 1 2 3  "Population by States and Ethnic Group". Department of Information, Ministry of Communications and Multimedia, Malaysia. 2015. 原著喺12 February 2016歸檔. 喺12 February 2015搵到.
3. ↑  〈芙蓉市會升格為市 市議員減為24人〉. 《光華網》 (美國英文). 原先內容歸檔喺2020-01-13. 喺2020-02-18搵到.
4. ↑  "Data Sosioekonomi Negeri Sembilan Tahun 2015" (PDF). 原著 (PDF)喺2020年1月10號歸檔. 喺2021年4月9號搵到.
5. ↑  "2010 Population and Housing Census of Malaysia" (PDF). Department of Statistics, Malaysia. 原著 (PDF)喺13 11月 2013歸檔. 喺17 6月 2012搵到. p. 13
6. ↑

| * 睇
* 傾
* 改
馬來西亞 馬來西亞州屬及聯邦直轄區 |
| --- |
| 州 |  霹靂· 雪蘭莪· 彭亨··柔佛· 吉打· 森美蘭· 玻璃市· 吉蘭丹· 登嘉樓· 檳城· 馬六甲· 沙撈越· 沙巴 |
|  聯邦直轄區 |  吉隆坡（首都）· 布城· 納閔 |